Nafarroako Parlamentuko Mahaiak, 2019ko urriaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako galdera, Nafarroako administrazio publikoetan, beren erakunde publikoetan eta menpeko dituzten zuzenbide publikoko entitateetan euskararen erabilera arautzen duen azaroaren 15eko 103/2017 Foru Dekretuaren aurka jarritako errekurtsoa dela-eta Nafarroako Justizia Auzitegi Nagusiko Administrazioarekiko Auzien Salak emandako epaiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 7an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko foru parlamentari Marisa de Simón Caballerok, Legebiltzarreko Erregelamenduan ezarritakoaren babesean, honako galdera hau egin du, Nafarroako Gobernuak hurrengo kontroleko Osoko Bilkuran ahoz erantzun dezan:

Nafarroako Justizia Auzitegi Nagusiko Administrazioarekiko Auzien Salak 000216/2019 zenbakiko epaia eman du, Nafarroako administrazio publikoetan, beren erakunde publikoetan eta menpeko dituzten zuzenbide publikoko entitateetan euskararen erabilera arautzen duen azaroaren 15eko 103/2017 Foru Dekretuaren aurka bi sindikatuk jarritako 528/2017 zenbakiko administrazioarekiko auzi-errekurtsoaren kariaz.

Epai horrek 103/2017 Foru Dekretuaren 20.1, 20.2, 21.2, 21.3, 21.4, 31, 35, 39 artikuluak baliogabetzen ditu, bai eta laugarren xedapen iragankorreko espresio hauek ere: “Zerbitzu zentralak identifikatu bitartean, eta 27.2, 31.2 eta 39.2 artikuluetan aipatutako lanpostuen zerrenda onetsi bitartean”.

Nafarroako Gobernuak zer balorazio egiten du epai horri dagokionez, epaia aplikatzeak zer ondorio zehatz izanen lituzke Nafarroako administrazio publikoen zerbitzuko lanpostuetan sartzeko hautapen prozesuetan, eta ba al du epaiaren aurkako errekurtsorik jartzeko asmorik?

Iruñean, 2019ko urriaren 1ean

Foru parlamentaria: Marisa de Simón Caballero